દેખાવને મોરચે, આ કંપનીનું ટર્ન ઓવર /નફો અનુક્રમે રૂ. ૧૩.૯૦ કરોડ / રૂ. ૦.૪૯ કરોડ (નાણાકીય વર્ષ ૨૦૧૪), રૂ. ૨૩.૪૫ કરોડ / રૂ. ૧.૦૧ કરોડ (નાણાકીય વર્ષ ૨૦૧૫), રૂ. ૨૫.૬૩ કરોડ / રૂ. ૦.૪૪ કરોડ (નાણાકીય વર્ષ ૧૬) અને રૂ. ૩૩.૮૦ કરોડ / રૂ. ૧.૧૦ કરોડ(નાણાકીય વર્ષ ૧૭) નોંધાયેલ છે. આ કંપનીએ નાણાકીય વર્ષ ર૦૧૬ સિવાય ટોપ અને બોટમ લાઈનમાં ક્રમશઃ વધારો દર્શાવેલ છે જેના કારણે ઉંચા ટર્નઓવર છતાં ઓછો નફો કમાયેલ છે. નાણાકીય વર્ષ ર૦૧૮ ના પ્રથમ ૯ માસમાં રૂ.૩૧.૨૬ કરોડના ટર્નઓવર પર રૂ. ૦.૬૮ કરોડ નફો દર્શાવેલ છે, છેલ્લા ત્રણ નાણાકીય વર્ષમાં તેમને શેરદીઠ સરેરાશ આવક રૂ. ૨.૨૫ અને સરેરાશ આર ઓ એન ડબલ્યુ ૬.૬૬% દર્શાવેલ છે. તા. ૩૧.૧૨.૧૭ ના રોજ રૂ. ૩૫.૬૭ એન એ વી ના આધારે આ ઈસ્યુનો ભાવ ૧.૫૭ પી/બીવીથી આવે છે, જો આપણે તેમની છેલ્લી કમાણીનું વાર્ષિકીકરણકરીએ અને ઈસ્યુ પછીના તમામ શેરને આધારે વહેંચીએ તો માગવામાં આવેલ ભાવ લગભગ ૪૧૨ના પી / ઈ રેશિયોથી આવે છે, જે સામે આ ઉદ્યોગનો સરેરાશ પીઈ રેશીયો ર૪+ છે. ઓફર ડોકયુમેન્ટમાં જણાવ્યા મુજબ, તેમણે અબાન ઓફશોર, દીપ ઈન્ડસ્ટ્રીઝ અને સેલન એક્ષપ્લોતે તેમના લીસ્ટેડ હરિફ તરીકે દર્શાવેલ છે જે લગભગ અનુક્રમે ૩પ, ૭ અને ર૪ ના પી ઈ રેશીયોથી (તા. ૧૩.૪.૧૮) ના રોજ ટ્રેડ થઈ રહેલ છે. આ રીતે જોઈએ તો આ ઈસ્યુના ભાવ ખુબ આક્રમક છે.